Αρχαιολογικό Μουσείο Δράμας

Το Αρχαιολογικό Μουσείο Δράμας βρίσκεται στην πόλη της Δράμας. Χτίστηκε από τον Δήμο Δράμας και εγκαινιάστηκε στις 12 Δεκεμβρίου 1999.

Εκθέματα 
Τα εκθέματα παρουσιάζουν την ιστορία του νομού Δράμας από την Παλαιολιθική Εποχή έως το 1914. Τα αρχαιότερα ευρήματα (οστά και πέτρινα εργαλεία) προέρχονται από την Καλλίφυτο (η κάτω γνάθος ενός Προβοσκιδωτού - Anancus arvernensis ) και από ανασκαφές στο σπήλαιο των πηγών του ποταμού Αγγίτη (50.000 π.Χ.) και το μουσείο παρουσιάζει επίσης εργαλεία, κοσμήματα και αγγεία από τους προϊστορικούς οικισμούς της Σιταγρών και του Αρκαδικού (6000-4000 π.Χ.) από την Πρώιμη Εποχή του Χαλκού (πολλά από τα αγγεία), την Ύστερη Εποχή του Χαλκού (ευρήματα από τάφους στους Ποταμούς και την Εξοχή) και από την Πρώιμη Εποχή του Σιδήρου όπως αγγεία, όπλα, εργαλεία και κοσμήματα από τάφους που βρέθηκαν στη σημερινή βιομηχανική περιοχή της Δράμας.

Ανάμεσα στα κορυφαία εκθέματα του Μουσείου περιλαμβάνονται δείγματα αττικής αγγειοπλαστικής (6ος και 5ος αιώνας π.Χ.), η μαρμάρινη προτομή του θεού Διονύσου, που αποτελεί την πρώτη απόδειξη της λατρείας του στην ευρύτερη περιοχή, ένας θησαυρός νομισμάτων του βασιλιά Φιλίππου Β΄ της Μακεδονίας και άλλα ευρήματα από τον αρχαίο οικισμό της Δράμας (4ος αι. π.Χ.). Τα περισσότερα ευρήματα από τη ρωμαϊκή περίοδο προέρχονται από την πόλη των Φιλίππων, όπως το χάλκινο αγαλματίδιο του Δία, και μερικά προέρχονται από άλλες περιοχές όπως η επιτύμβια στήλη που βρέθηκε στη Γραμμένη και περιγράφει τις στρατιωτικές επιτυχίες του Ρωμαίου λεγεωνάριου Tιβέριου Kλαύδιου Mάξιμου.Αρχαιολογικό Μουσείο Δράμας | Museum Finder

Η παλαιοχριστιανική περίοδος στην περιοχή αντιπροσωπεύεται από νομίσματα και κεραμικά από τον οικισμό της Δράμας και από τους Φιλίππους. Το πιο χαρακτηριστικό από τα εκθέματα της βυζαντινής περιόδου είναι ένα πέτρινο ηλιακό ρολόι με χαραγμένες ώρες (1069 π.Χ.) από την περιοχή του Παλαιοχωρίου και κεραμικά, νομίσματα και κοσμήματα από τη Δράμα, την Αδριανή και τον Ξηροπόταμο.

Στο μουσείο εκτίθεται επίσης μια συλλογή από οθωμανικά νομίσματα, εικόνες και αρχιτεκτονικά μέλη από τις μεταβυζαντινές εκκλησίες και πολλές φωτογραφίες της Δράμας και της γύρω περιοχής πριν από την Απελευθέρωση του 1913. Γλυπτά όπως αναθηματικά μνημεία, αρχιτεκτονικά μέλη και επιτύμβια μνημεία από την αρχαιότητα μέχρι την εποχή της οθωμανικής κυριαρχίας εκτίθενται στο καλυμμένο αίθριο με φυσικό φωτισμό.Αρχαιολογικό Μουσείο Δράμας. Στον χώρο του αιθρίου εκτίθεται και ο Ερυθρόμορφος Κρατήρας της Προσοτσάνης,  σημαντικό αγγείο του 380-370 π.Χ. που βρέθηκε σχεδόν ανέπαφο σε ανασκαφή ανατολικά της Προσοτσάνης το 2014 και αποτελούσε κτέρισμα κιβωτιόσχημου τάφου.Οι δεσμοί του Παγγαίου με τον οίνο μέσα από έναν κρατήρα, ΠΟΛΙΤΙΣΜΟΣ- ΠΑΙΔΕΙΑ /Τετάρτη 24 Μαΐου 2017, 12:07:45 / Πηγή: ΑΠΕ-ΜΠΕΠαρουσίαση για πρώτη φορά του ερυθρόμορφου κρατήρα που βρέθηκε στην Προσοτσάνη, 24 Μαΐου 2017, Πρωινός ΤύποςΗ Προσοτσάνη και η Ιστορία της από την αρχαιότητα μέχρι σήμερα, 

Έκθεση φωτογραφιών

Εξωτερικοί σύνδεσμοι 
Δείτε επίσης 
Παραπομπές

Δ
Δ
Κατηγορία:Δράμα (πόλη)
Κατηγορία:Ιστορία της Δράμας